text: Gode historier om Varde Å
  10 juni 2012 kl. 16.25
  Varde Å dag skal være en tilbagevendende begivenhed med maritime tiltag i det regionale Vadehavsprojekt.
  Tanken er, at det skal tiltrække turister og øge den lokale oplevelsesværdi og omsætning hos kommunens turismevirksomheder.
  Der er en buket af seværdige og smagfulde oplevelser på hele strækningen fra Varde til HO Bugt.
  De blev søndag præsenteret for publikum, der kunne glæde sig over, at mere end et halvt års forberedelser nu mundede ud i alskens oplevelser.
  Ud over lokale madspecialiteter blev der også budt på subsurfing, sejlende kane fra Hjerting og lokal vin og Vadehavsbryg.
  